Role of the Endocannabinoid System in Behavioral Reactions in a Depressive-Like Condition // Роля на ендоканабиноидната система в поведенчески реакции при депресивно-подобно състояние
Ендоканабиноидната система (ЕКС) е медиаторна система с липидни медиатори. Основните ѝ компоненти са канабиноидните рецептори (СВ1R и СВ2R) и ендоканабиноидите – N арахидоноилетаноламин (анадамид) и 2-арахидоноилглицерол. Участва в широк спектър физиологични процеси: ноцицепция, двигателен контрол, тревожност, памет и обучение, хранене и др., при които се установяват абнормни промени след развитие нафдепресивни разстройства. Това са заболявания от групата на афективните разстройства, характеризиращи се с потиснатост, спад на настроението и анхедония. ЦЕЛ. Проучване ролята на селективни агонисти и антагонисти на CB1R върху механизмите на развитие на депресивни разстройства. МЕТОДИ. Върху плъхове с модел на двустранна олфакторна булбектомия (ОВХ) беше изследвано действието на HU 210 – агонист и SR 141716A – антагонист на CB1R, инжектирани интрацеребровентрикуларно, чрез промяната в поведението, определена с методите: Opto Varimex, elevated plus maze, аналгезиметър, Shuttle box и Step through. РЕЗУЛТАТИ. Активирането на ЕКС не нарушава хабитуацията и понижава двигателната активност на интактни плъхове, а при модела ОВХ подобрява нарушената хабитуация и нормализира двигателната активност. При плъхове активирането на ЕКС има анксиолитичен, а потискането ѝ – анксиогенен ефект. При модела OBX активирането ѝ има подчертан анксиолитичен ефект. Активирането на ЕКС повишава прага на болката при плъхове. При модела ОВХ болковият праг е повишен, а активирането на ЕКС го повишава допълнително. Прилагането на СВ1R агонист нарушава обучителните процеси. СВ1R антагонист подобрява способността за обучение при плъхове. СВ1R агонист спомага за нормализиране на нарушените обучителни и паметови процеси при плъхове с ОВХ.
endocannabinoid system (ECS), cannabinoids, anxiolytic effect, depression, Физиология и патофизиология / Physiology and Pathophysiology
Networked Digital Library of Theses and Dissertations